
PATVIRTINTA
	Birštono savivaldybės tarybos
2024 m. vasario 8 d.
sprendimu Nr. TSE-001
5 programa

SOCIALINĖS PARAMOS IR PASLAUGŲ TEIKIMO PROGRAMA
(programos pavadinimas)

PROGRAMOS APRAŠYMAS
	Biudžetiniai metai
	2024

	Asignavimų valdytojas 
	Birštono savivaldybės administracija
BĮ Nemajūnų dienos centras

	Programos kodas
	05

	Savivaldybė, vykdydama valstybės ir vietos savivaldos socialinę politiką, organizuoja savo teritorijoje socialinės paramos teikimą piniginėmis lėšomis ir socialinėmis paslaugomis gyventojams, kurių socialinė padėtis mažina jų socialinio dalyvavimo galimybes. Šios programos tikslas – integruoti socialiai atskirtus asmenis į visuomenę, panaudojant efektyvias socialinės paramos priemones. Ši programa padės kurti saugią socialinę aplinką.
Įgyvendinant Socialinės paramos ir paslaugų teikimo programą nėra numatoma apribojimų, kurie turėtų neigiamą poveikį moterų ir vyrų lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui.
Birštono savivaldybės administracijos socialinės paramos skyrius įgyvendina valstybinę ir savivaldybės bendruomeninę socialinės apsaugos politiką savivaldybės teritorijoje, teikia socialinę paramą ir teikia bei plėtoja socialines paslaugas vietos bendruomenėje.
Vadovaudamasis Lietuvos Respublikos įstatymais ir Vyriausybės nutarimais Socialinės paramos skyrius išmoka socialines išmokas įvairioms gyventojų grupėms. 
Socialinės paramos skyriuje apskaičiuojama ir skiriama piniginė socialinė parama:
	socialinė pašalpa;
	kompensacijos būsto šildymui, už šaltą ir karštą vandenį;
	kompensacijos dėl teisės į kredito, paimto daugiabučiam namui atnaujinti (modernizuoti), ir palūkanų apmokėjimą;
	laidojimo pašalpa;
	išmokos vaikui;
	socialinė parama mokiniams;
	kt. išmokos.
Programa yra tęstinė.

	
	Programos tikslo pavadinimas

	Kodas 0501
	Gerinti gyvenimo kokybę šeimoms ir nepasiturintiems asmenims. 

	Tikslo įgyvendinimo aprašymas:
Tikslas įgyvendinamas remiantis Lietuvos Respublikos įstatymais, Vyriausybės nutarimais ir Savivaldybės norminiais aktais. Šiuo tikslu siekiama mažinti atskirtį tarp socialiai remtinų žmonių grupių, mažinti skurdą.
Siekiant šio tikslo yra įgyvendinami šie uždaviniai:

050101 Uždavinys. Teikti vienkartinę paramą Birštono savivaldybės gyventojams.

Šiam uždaviniui įgyvendinti bus taikomos šios priemonės: 
05010102GIM – Vienkartinė  išmoka kūdikiui gimus. 
Priemonės vertinimo kriterijus – Birštono savivaldybėje gimusių vaikų skaičius per metus. Planuojama, kad vienkartinė išmoka gimus vaikui iš savivaldybės biudžeto bus mokama 24 vaikams ir panaudota 8 300 eurų.

05010102LAID - Laidojimo pašalpos mokėjimas. 
Priemonės vertinimo kriterijus – mirusių asmenų skaičius. Planuojama, kad parama iš valstybės biudžeto bus mokama už mirusius 62 asmenis ir bus panaudota 46 000 eurų, o iš savivaldybės biudžeto – už 70 mirusių asmenų ir panaudota 14 000 eurų.

05010102VIEN - Vienkartinės pašalpos mokėjimas. 
Priemonės vertinimo kriterijus – vienkartinių pašalpų gavėjų skaičius. Planuojama, kad vienkartinės išmokos bus išmokėtos 100 Birštono savivaldybės gyventojų, panaudota – 60 000 eurų. 

Už šio uždavinio visų priemonių įgyvendinimą atsakingas Birštono savivaldybės administracijos Socialinės paramos skyrius.

050102 Uždavinys. Kurti saugią aplinką vaikams.

Šiam uždaviniui įgyvendinti bus taikoma priemonė:
05010201 - Socialinių paslaugų teikimo organizavimas socialinę riziką patiriančioms šeimoms. 
Priemonės vertinimo kriterijus – šeimų, gaunančių socialines paslaugas, skaičius. Planuojama, kad paslaugos bus teikiamos 20 šeimų, patiriančių socialinę riziką. Paslaugas teiks 2 socialiniai darbuotojai (2 etatai) ir atvejo vadybininkas (1 etatas). Priemonei įgyvendinti iš valstybės biudžeto lėšų bus skiriama 84 100 eurų. 
Už priemonės įgyvendinimą atsakingas BĮ Nemajūnų dienos centras. 

050103 Uždavinys. Teikti paramą nepasiturintiems asmenims ir šeimoms.

Šiam uždaviniui įgyvendinti bus taikomos šios priemonės: 
05010301 - Finansinės socialinės paramos teikimas nepasiturintiems asmenims. 
Priemonės vertinimo kriterijus – asmenų, gaunančių socialinę pašalpą, skaičius. Planuojama socialinę pašalpą skirti 100 asmenų ir iš savivaldybės biudžeto lėšų panaudoti 80 000 eurų.
Už priemonės įgyvendinimą atsakingas Birštono savivaldybės administracijos Socialinės paramos skyrius.

05010302 - Įstatymu numatytų kompensacijų mokėjimas asmenims, gaunantiems mažas pajamas. Priemonės vertinimo kriterijus – asmenų, gaunančių kompensacijas, skaičius. Planuojama kompensacijas skirti 680 asmenų ir iš savivaldybės biudžeto lėšų panaudoti 410 000 eurų.
Už priemonės įgyvendinimą atsakingas Birštono savivaldybės administracijos Socialinės paramos skyrius.

05010304 - Pažangių studentų iš nepasiturinčių šeimų mokymosi išlaidų dalinis kompensavimas. Priemonės vertinimo kriterijus – kompensacijas gavusių studentų skaičius. Planuojama, kad kompensacijas gaus 7 studentai ir iš savivaldybės biudžeto lėšų bus panaudota 6 000 eurų.

Už priemonės įgyvendinimą atsakingas Birštono savivaldybės administracijos Jaunimo reikalų koordinatorius.




05010305 - Parama mokinio reikmenims įsigyti. 
Priemonės vertinimo kriterijus – paramą mokinio reikmenims įsigyti gavusių mokinių skaičius. Planuojama, kad paramą mokinio reikmėms įsigyti gaus 56 mokiniai ir iš valstybės biudžeto lėšų bus panaudota 8 000 eurų.
Už priemonės įgyvendinimą atsakingas Birštono savivaldybės administracijos Socialinės paramos skyrius.

05010310 - Mėnesinės kompensacijos vaiko ugdymui pagal ikimokyklinio ar priešmokyklinio ugdymo programą laikinąją apsaugą Lietuvos Respublikoje gavusiems užsieniečiams pasitraukusiems iš Ukrainos .
Priemonės vertinimo kriterijus – kompensacijas gavusių asmenų skaičius. Planuojama, kad kompensacijos bus išmokėtos 6 asmenims (šeimoms) bus panaudota 3 100 eurų iš valstybės biudžeto. 
Už priemonės įgyvendinimą atsakingas Birštono savivaldybės administracijos Socialinės paramos skyrius.

05010311 - Kompensacijos fiziniams ir juridiniams asmenims, perdavusiems savo būstą neatlygintinai naudotis panaudos pagrindais dėl karinių veiksmų iš Ukrainos pasitraukusiems gyventojams.
Priemonės vertinimo kriterijus – kompensacijas gavusių asmenų skaičius. Planuojama, kad kompensacijos bus išmokėtos 40 asmenų ir panaudota 30 600 eurų iš valstybės biudžeto. 
Už priemonės įgyvendinimą atsakingas Birštono savivaldybės administracijos Socialinės paramos skyrius.

05010306 - Vaikų nemokamo maitinimo kompensavimas. 
Priemonės vertinimo kriterijus – nemokamą maitinimą gavusių vaikų skaičius. Planuojama nemokamą maitinimą skirti 176 vaikams ir panaudoti 68 600 eurų iš valstybės biudžeto lėšų.
Už priemonės įgyvendinimą atsakingas Birštono savivaldybės administracijos Socialinės paramos skyrius.


	
	Programos tikslo pavadinimas

	Kodas 0502
	Gerinti gyvenimo kokybę Birštono savivaldybės gyventojams.

	Tikslo įgyvendinimo aprašymas:
Tikslas įgyvendinamas vadovaujantis Lietuvos Respublikos įstatymais, Vyriausybės nutarimais ir Savivaldybės norminiais aktais. Šiuo tikslu stengiamasi:
· pritaikyti būstus neįgaliesiems;
· teikti socialinės reabilitacijos paslaugas neįgaliesiems;
· teikti asmeninę pagalbą neįgaliesiems;
· finansuoti nevyriausybinių organizacijų veiklas bei prisidėti prie jų pastatų ir automobilių išlaikymo;
· teikti kitas socialines paslaugas Birštono savivaldybės gyventojams, 
· užtikrinti vaikų dienos centro paslaugų teikimą;
· įgyvendina projektą „Kompleksinės paslaugos (KOPA)“.
Savivaldybėje nestacionarias, t. y. prevencines, bendrąsias (informavimo, konsultavimo, tarpininkavimo, atstovavimo, asmens higienos, ir transporto paslaugas) ir specialiąsias (pagalbos į namus, socialinių įgūdžių ugdymo ir palaikymo paslaugas socialinę riziką patiriančioms šeimoms ir neįgaliesiems, dienos socialinę globą asmens namuose ir institucijoje, integralias paslaugas), socialines paslaugas teikia BĮ Nemajūnų dienos centras. BĮ Nemajūnų dienos centras paslaugas, esant poreikiui, teikia ir smurto artimoje aplinkoje pavojų patiriantiems asmenims, smurtą patyrusiems asmenims ir smurto artimoje aplinkoje pavojų keliantiems asmenims. Kartu su savivaldybe pagal kompetenciją taip pat rengia ir įgyvendina priemones, kuriomis siekiama užkirsti kelią smurtui artimoje aplinkoje. BĮ Nemajūnų dienos centras užtikrina vaikų dienos centro paslaugų teikimą bei kartu su Birštono savivaldybės administracija įgyvendina projektą „Kompleksinės paslaugos (KOPA)“. Projekte numatytos veiklos skirtos visiems Birštono savivaldybės gyventojams išgyvenantiems krizes, stokojantiems paramos ar pagalbos. Projekte numatomos veiklos: psichologinė ir socialinė pagalba krizę išgyvenančioms šeimoms, pozityvios tėvystės mokymai, socialinių įgūdžių ugdymas, vaikų priežiūros paslaugos, mediacijos paslaugos, pavežėjimo paslauga.
Birštono savivaldybė įsipareigoja sukurti tvarų koordinuoto institucijų atsako į smurtą artimoje aplinkoje algoritmą, organizuoti ir vykdyti prevencines priemones, mažinančias smurtą artimoje aplinkoje. 

Birštono neįgaliųjų draugija ir VšĮ LASS pietvakarių centras Birštono savivaldybės neįgaliesiems teikia socialinės reabilitacijos paslaugas. 
Stacionarių socialinių paslaugų teikėjų savivaldybės teritorijoje nėra. 
Siekiant šio tikslo bus įgyvendinamas šis uždavinys:

050201 Uždavinys. Teikti paramą ir paslaugas Birštono savivaldybės gyventojams.

Šiam uždaviniui įgyvendinti bus taikomos šios priemonės: 
05020102 - Būsto ir aplinkos pritaikymo neįgaliems asmenims vykdymas.
Priemonės vertinimo kriterijus – pritaikytų būstų skaičius neįgaliesiems. Planuojama pritaikyti 2 būstus ir panaudoti iš valstybės biudžeto 45 200 eurų, o iš savivaldybės biudžeto – 29 000 eurų.
Už priemonės įgyvendinimą atsakingas Birštono savivaldybės administracijos Socialinės paramos skyrius.

05020110 - Socialinės reabilitacijos paslaugų neįgaliesiems bendruomenėje teikimas.
Priemonės vertinimo kriterijus – socialinės reabilitacijos paslaugas gaunančių asmenų skaičius. Planuojama, kad paslaugas gaus 30 neįgaliųjų, o paslaugoms iš valstybės biudžeto bus panaudota 17 100 eurų, o iš savivaldybės biudžeto – 7 500 eurų.
Už priemonės įgyvendinimą atsakingas Birštono savivaldybės neįgaliųjų draugija ir VšĮ LASS pietvakarių centras.

05020108 - Asmeninės pagalbos teikimas.
Priemonės vertinimo kriterijus – asmeninę pagalbą gaunančių asmenų skaičius. Planuojama, kad pagalbą gaus 5 neįgalieji, o pagalbos teikimui iš valstybės biudžeto lėšų bus panaudota 41 400 eurų.
Už priemonės įgyvendinimą atsakingas BĮ Nemajūnų dienos centras. 

05020105 - Nevyriausybinių organizacijų veiklų finansavimas. 
Priemonės vertinimo kriterijus – organizacijų, gaunančių finansavimą, skaičius. Planuojama, kad finansavimą gaus 19 NVO organizacijos, o NVO veiklų finansavimui bus panaudota 50 000 eurų.
Už priemonės įgyvendinimą atsakingas Birštono savivaldybės administracijos Socialinės paramos skyrius.

05020111 - Nevyriausybinių organizacijų pastatų ir automobilių išlaikymas.
Priemonės vertinimo kriterijus – NVO pastatų ir automobilių išlaikymo skaičius. Planuojama, kad savivaldybės biudžeto lėšomis iš viso bus išlaikomi 7 pastatai ir/ar automobiliai, kurių išlaikymui bus panaudota 90 000 eurų.
Už priemonės įgyvendinimą atsakingas Birštono savivaldybės administracijos Biudžeto ir apskaitos skyrius.

05020106 - Socialinių paslaugų teikimas. 
Priemonės vertinimo kriterijus – asmenų, gaunančių socialines paslaugas skaičius. Planuojama, kad socialines paslaugas gaus 200 asmenų ir iš valstybės biudžeto lėšų bus panaudota 145 000 eurų, o iš savivaldybės biudžeto lėšų bus panaudota 450 000 eurų.
Už priemonės įgyvendinimą atsakingas BĮ Nemajūnų dienos centras. 

05020109 - Akredituotų vaikų dienos centro paslaugų teikimas. 
Priemonės vertinimo kriterijus – vaikų dienos centro paslaugas gaunančių vaikų skaičius. Planuojama, kad paslaugas gaus 17 vaikų ir iš valstybės biudžeto lėšų bus panaudota 8 400 eurų, o iš savivaldybės biudžeto lėšų – 20 000 eurų.
Už priemonės įgyvendinimą atsakingas BĮ Nemajūnų dienos centras. 

05020107 - Paslaugų plėtojimas Birštono savivaldybėje, įgyvendinant projektą „Kompleksinės paslaugos (KOPA)“.
Priemonės vertinimo kriterijus – dalyvių, gaunančių kompleksines paslaugas, skaičius. Planuojama, kad paslaugas 2024 m. gaus 50 asmenų ir iš ES lėšų bus panaudota 41 000 eurų. 
Už priemonės įgyvendinimą atsakingas BĮ Nemajūnų dienos centras. 


	
	Programos tikslo pavadinimas

	Kodas 0503
	Vykdyti socialinės politikos įgyvendinimą ir administravimą savivaldybėje.

	Tikslo įgyvendinimo aprašymas:
Įgyvendinant šį tikslą bus įgyvendinta Užimtumo didinimo programa bei įstaigoms kompensuojami patirti nuostoliai už Birštono savivaldybės gyventojams suteiktas paslaugas (pavėžėjimo).
Siekiant šio tikslo yra įgyvendinami šie uždaviniai:

050301 Uždavinys. Teikti įstaigoms patirtų nuostolių už gyventojams teikiamas paslaugas kompensacijas.

Šiam uždaviniui įgyvendinti bus taikomos šios priemonės: 
05030101 - Birštono savivaldybės gyventojams teikiamų pavėžėjimo paslaugų dalinė kompensacija. Priemonės vertinimo kriterijus – bilietų su nuolaida skaičius. Planuojama, kad bilietų bus 2 000 ir panaudota iš savivaldybės biudžeto bus 60 000 eurų. 
Už priemonės įgyvendinimą atsakingas Birštono savivaldybės administracijos Ūkio, turto ir kaimo plėtros skyrius.

05030102 - Mokinių pavėžėjimo iki mokymo įstaigų užtikrinimas. 
Priemonės vertinimo kriterijus – pavežamų mokinių skaičius. Planuojama, kad pavežta bus 250 mokinių ir panaudota iš savivaldybės biudžeto 148 200 eurų.
Už priemonės įgyvendinimą atsakingas Birštono savivaldybės administracijos Švietimo, kultūros ir sporto skyrius bei Biudžeto ir apskaitos skyrius.

05030104 - Užimtumo didinimo programos įgyvendinimas. 
Priemonės vertinimo kriterijus – laikino pobūdžio darbus dirbusių asmenų skaičius. Planuojama, kad laikino pobūdžio darbus dirbs 9 asmenys ir panaudota iš valstybės biudžeto lėšų bus 25 300 eurų.
Už priemonės įgyvendinimą atsakingas Birštono savivaldybės administracijos Socialinės paramos skyrius. 

050302 Uždavinys. Vykdyti Socialinės paramos skyriaus veiklos administravimą.

Šiam uždaviniui įgyvendinti bus taikoma ši priemonė:
05030201 - Socialinės politikos įgyvendinimo administravimas savivaldybėje. 
Priemonės vertinimo kriterijus – administravimo funkcijas atliekančių darbuotojų skaičius. Planuojama, kad socialinės politikos įgyvendinimą savivaldybėje administruos 7 darbuotojai ir panaudota bus 150 000 eurų.
Už priemonės įgyvendinimą atsakingas Birštono savivaldybės administracijos Socialinės paramos skyrius. 



	Galimi programos vykdymo ir finansavimo variantai:
Savivaldybės biudžeto lėšos, Valstybės biudžeto lėšos, specialiosios tikslinės dotacijos, ES lėšos. 


	Susiję įstatymai ar kiti svarbūs teisės aktai:
Lietuvos Respublikos Socialinių paslaugų įstatymas, Lietuvos Respublikos Piniginės socialinės paramos nepasiturintiems gyventojams įstatymas, Lietuvos Respublikos išmokų vaikams įstatymas, Lietuvos Respublikos Paramos mirties atveju įstatymas, Lietuvos Respublikos socialinės paramos mokiniams įstatymas, Lietuvos Respublikos Vyriausybės 1998 m. sausio 29 d. nutarimas „Dėl apmokėjimo už socialines paslaugas principų ir tvarkos patvirtinimo“ Nr. 111, Lietuvos Respublikos Neįgaliųjų socialinės integracijos įstatymas, Socialinės apsaugos ir darbo ministro 2006-04-05 įsakymu Nr. A1-93 patvirtintas Socialinių paslaugų katalogas, Lietuvos Respublikos Kompensacijų nepriklausomybės gynėjams, nukentėjusiems nuo 1991 m. sausio 11-13 d. ir po to vykdytos SSRS agresijos, bei jų šeimoms įstatymas, Lietuvos Respublikos Užimtumo rėmimo įstatymas, kiti Birštono savivaldybės tarybos priimti teisės aktai. Lietuvos Respublikos daugiabučių namų savininkų bendrijų įstatymas. Lietuvos Respublikos Valstybės paramos būstui įsigyti ar išsinuomoti bei daugiabučiams namams modernizuoti įstatymas.

	Kita svarbi informacija:
Veiksmai, numatyti Birštono savivaldybės strateginiame plėtros plane iki 2030 m.: 
I PRIORITETAS. PATRAUKLIOS APLINKOS GYVENIMUI, POILSIUI IR DARBUI KŪRIMAS.
1.3. Tikslas. Laimingos bendruomenės kūrimas.
1.3.1. Uždavinys. Sudaryti palankias sąlygas gyventojų savirealizacijai, užimtumui ir bendradarbiavimui.
1.3.1.2. Priemonė. Atskirtį patiriančių bendruomenės narių (neįgaliųjų, bedarbių, socialinę riziką patiriančių, vienišų ir kt.) įtraukties į vietos gyvenimą, savanorystę, naudojimąsi viešosiomis paslaugomis didinimas.
1.3.2. Uždavinys. Sustiprinti NVO, viešojo ir verslo sektorių bendradarbiavimą.
1.3.2.1. Priemonė. Bendrų veiklų ir projektų tarp NVO, viešojo ir privataus sektorių įgyvendinimas.
1.5. Tikslas. Viešųjų paslaugų kokybės gerinimas.
1.5.2. Uždavinys. Sveikatos, socialinių paslaugų kokybės ir prieinamumo gerinimas gyventojams.
1.5.2.1. Priemonė. Socialines sveikatos priežiūros paslaugas teikiančių įstaigų infrastruktūros atnaujinimas ir paslaugų plėtra.
1.5.2.2. Priemonė. Viešųjų paslaugų, infrastruktūros, skirtos neįgaliesiems asmenims, vystymas.
1.5.2.3. Priemonė. Teikiamų socialinių paslaugų rūšių (bendrųjų socialinių paslaugų, socialinės priežiūros paslaugų, socialinės globos paslaugų) išlaikymas ir išplėtimas.
1.5.2.5. Priemonė. Didinti visuomenės sveikatinimo paslaugų aprėptį.




Pridedama: 5 PRIEDAS. Birštono savivaldybės 2024-2026 metų strateginio veiklos plano tikslų, uždavinių, priemonių, priemonių išlaidų ir produkto kriterijų suvestinė.

_______________________________




